section_heading: KK Vinkovci
paragraph_text: Na kraju sezone 1998./99. uprava kluba odlučuje se na promjenu imena kluba u KK Vinkovci te kako će se zbog loše financijske situacije klub od sljedeće sezone natjecati u B-1 Hrvatskoj košarkaškoj ligi. Tako je klub završio veliki period uspjeha. Jednim od glavnih razloga odlaska u niži razred natjecanja je propadanje banke iz Vinkovaca koja je financijski bila usko povezana s radom kluba. Danas je KK Vinkovci stabilan član A-2 Hrvatske košarkaške lige. Pri klubu i dalje djeluje omladinska škola čiji se broj polaznika znatno smanjio u posljednjih nekoliko godina, ali unatoč tomu svi uzrasti su konkurentni u svom razredu natjecanja.